Po štyridsiatke som si sľúbil, že keď uvidím niečo úžasné, pochválim to.
SPOLUMAJITEĽ
Nič za to nechcem. Ani len odpoveď.
Robovi som napísal, lebo som videl epizódu It’s Always Sunny in Philadelphia.
V nej zatancoval nádherné,
neskutočné tanečné číslo v lejaku na pódiu
a bola to jedna z najsrdcervúcejších a najgeniálnejších vecí, aké som videl.
Robovi som napísal: „To, čo som videl, bolo neuveriteľné
a prekrásne a neviem si predstaviť, koľko hodín, dní, týždňov a mesiacov
trvalo vytvoriť tri minúty čistej krásy pre publikum.“
Vravím: „Ani nepotrebujem odpoveď.
Nemusíš odpisovať. To nič.
Len som ti chcel dať vedieť, že ti budem naveky fandiť.“
A ani sme sa nenazdali
a vlastníme spolu historický severowaleský futbalový klub.
Exponenciálna návratnosť malého pozitívneho komentára
nám priniesla tento divoký svet, kde som zažil rast a optimizmus,
o akých som ani nesníval.
Myslím, že žijeme vo svete, kde existujú dve oddelené reality.
Digitálna realita a skutočná realita.
To je tá, v ktorej denne žijeme a dýchame.
Všetko, čo je digitálne či online,
má pre mňa hviezdičku. Nie je to skutočné.
Som exponenciálne šťastnejší a lepší v živote aj v práci,
keď sa odpojím a zúčastňujem skutočného sveta.
Wrexham AFC pre mňa bol a je spôsobom, ako sa dotknúť reality.
Už len rozmýšľať nad Wrexhamom,
sledovať ho z New Yorku,
viete… Skrátka reálny život.
Celý týždeň sa na to teším.
Keď cítite tú energiu na štadióne,
keď sa dotknete toho trávnika,
to je realita.
Všetko je na tom skutočné.
Stále mám trávu z mojej prvej návštevy Racecourse.
Celá tá misa plná ľudí, všetky štyri strany –
teraz tri, ale čoskoro štyri –
je miesto, kde sa všetci cítia naozaj spolu a tak nejak prítomní v okamihu.
Takých miest na svete veľa nie je.
Nie je na mobile ani v komentároch.
Nie. Je to skutočný život.
Božemôj.
Už to chápem.
VITAJTE VO WREXHAME
CHESHIRE, VB
Veľmi rád začínam ráno posilkou.
Keď ste tam a vypnete mozog, prídu k vám rozhodnutia.
Trochu vám to prečistí hlavu.
Pred najbližšími zápasmi
sa tak pripravujem, triedim si myšlienky.
Parkinsonovo víťazstvo nad Swansea City potešilo Červeno-bielu armádu.
A gól!
KONIEC
Je to tam!
Potom nás však vo Watforde dobodali Sršne.
KONIEC
Domov pôjdeme bez bodov.
Pozrieme sa, čo to znamená vo vzťahu k baráži,
aj na nadchádzajúci zápas so Sheffieldom a posledných osem zápasov.
A ak ste neverili, že Wrexham môže tento rok postúpiť do Premier League,
tak už možno veríte.
Túto sezónu sme sa veľmi zlepšili
„TLAČOVKA PRED ZÁPASOM 19. MARCA“
a tento víkend bude o obrovskom úsilí celého kádra, zamestnancov aj fanúšikov.
Odkedy som sem prišiel, teda určite od postupu do League Two,
sa nás ľudia pýtajú na Premier League a…
Vždy vravíme: „Samozrejme.
Cieľom je dostať Wrexham do Premier League.“
Ale nesmieme sa nechať uniesť,
lebo konkurencia je veľká
a v momente, keď sa začne spomínať Premier League,
môže aj tá najmenšia blbosť všetkých rozptýliť
a zmeniť výhru na prehru.
Takže si na to musíme dať veľký pozor.
Prejdeme si tréning, Steve?
Hej, takže rozcvička,
držanie lopty,
piati proti piatim.
Longy, Max, A.J., Brunty, T.K. ako ľavý wingback.
Ako sa dnes cíti Sheafo?
Boli sme s ním dnes ráno.
- Má sa dobre. - Super. Čo Libby?
V posilke má dobrý progres.
7. FEBRUÁRA 2026
Cacace skúša ľavé koleno?
To nevidíme radi.
Od januára sa nám nazbierali zranenia kľúčových hráčov.
Libby, Matty James, Sheafy, potom sa zranil aj Kieffer.
No, radšej by som hral.
Ďalej sa však sústreďujeme na to, čo treba, sme ako skupina nohami na zemi.
Prihraj. Super.
Vysuň, Tommo!
Vystúp si z obrany!
Myslím, že nám v tejto sezóne chvíľu trvalo
dostať tím tam, kam sme chceli.
Dobre. Paráda, áno.
Je to pochopiteľné, lebo sme spravili mnoho zmien
a hráči si zvykajú na nové prostredie.
Super, Doyley.
Super. Môže byť.
Oni spoznávajú nás a my ich.
Musíš tie výkony z tréningu
dostať aj do zápasov.
Chápeš ma?
S každým hráčom mám otvorené debaty.
Musíme to zvládať lepšie. Zvyčajne nám to ide.
- Súhlasíš? - Áno.
Zvyčajne sme v tom skvelí, nie?
Len dnes som s troma či štyrmi hráčmi hovoril o nich samotných,
ako na tom podľa mňa sú.
Hlavne s pokojom, porozmýšľaj.
Trochu si zakop, upokoj sa.
Kratšie prihrávky.
Niektorým trochu klesla forma, nie príliš,
ale dosť na to, aby z 1 : 0 urobili 0 : 0 alebo naopak a…
Musíme sa to snažiť napraviť.
Nie je to veľa, ale zároveň na poklesy nie je veľa miesta.
Tím má taký charakter,
že viem, že môžeme veriť a bojovať ďalej.
- Hej. - Treba to udržať.
Dobre. Tak hráme. Výborne.
Vidieť, ako tím rastie,
je pre nás naozaj krásny pocit
a veľmi si to užívame.
Teraz nás zaujíma, či sa nám to podarí dobre zakončiť.
Dovolíte si rozmýšľať o Premier League?
Áno, myslím, že si musíte trúfať snívať a…
Vždy sme vraveli,
že ambíciou Wrexhamu je hrať v Premier League.
Myslím, že musíme mať ambície a vieru,
že jedného dňa budeme hrať v najsledovanejšej lige na svete.
…Sheffield United!
21. MARCA 2026
Vitajte, priatelia.
Čaká nás zápas Sheffieldu United proti Wrexhamu.
Keď hráte s veľkoklubmi na takýchto štadiónoch,
musíte sa až uštipnúť, či je to vôbec skutočné.
A začíname.
Wrexham!
To je chyba.
Wrexham ľahko stráca loptu v strede poľa
a Bamford skúša finálku.
No tak!
Dobsonova chyba mohla byť veľmi drahá.
Dobbo! Jednoducho!
Hamer dostal loptu. To je nebezpečné, Bamford musí dať! Netrafil.
Neuveriteľné, to bola tutovka.
Proti Sheffieldu United sme boli trochu nervózni.
Do šestnástky. O’Hare sa otáča.
Ťažký uhol, spätná prihrávka a opäť mimo.
Hneď na začiatku som cítil, že sme na celom ihrisku mimo.
Dobre, kry ho!
Útočí Kaboré.
A hlavička mimo.
Preboha, Lewis.
To bola tutovka.
Ale mali sme svoje chvíle.
Ideš, ideš.
Mali sme obrovskú šancu.
Ideš!
Kurvafix, Josh!
To bola šanca, kurva.
A prvý polčas sa končí so skóre 0 : 0.
Wrexham si nemôže dovoliť nechávať Sheffieldu toľko šancí.
Taký tlak neustojíme.
Dobre, počúvajte ma.
Tento zápas menežujeme strašne zle.
Je to kurva… Hanbím sa.
Stavím sa, že každý, kto to za bránkou sledoval,
sa len pýtal: „Čo to, kurva, Wrexham robí?“
Hráme predsa na Bramall Lane, kurva, nie doma.
Fakt sa pýtam: „Čo to, kurva, robíme?“
Každý na ihrisku spraví chybu,
ale keď spravíte individuálnu chybu,
kľúčové je sa z nej rýchlo spamätať.
Lewis, určite vieš na svojej strane pomôcť viac.
Ak spraví spoluhráč chybu, viete, že sa to stane aj vám,
dôležité je spraviť všetko, aby sme sa vrátili do rytmu.
Poďme, chlapci, stále máme šancu, nie?
Chce to len trochu viac, trochu lepšie. To dáme.
Pôjdeme tam a vyhráme to, kurva. Poďme.
Ide o to, aby bol každý hlavou v zápase.
Stratili sme asi 5 % a teraz je na nás, aby sme ich získali späť.
Wrexham!
Nebezpečné. Brooks má šancu zľava.
Parádny Dobsonov zákrok.
Áno, kurva! Začni hrať!
Wrexham má znova problém. Bamford.
Skvelý zákrok, ale ešte dorážka…
Je to gól! Okonkwovi sa skoro podaril úžasný dvojitý zákrok.
Ale napokon to nevyšlo.
Kurvafix.
Úprimne, je prekvapivé, že sme gól dostali až teraz.
Do toho!
Len hrajte.
Odpovie Wrexham?
Hej. Len pokoj.
Dobrá Thomasonova lopta na ľavú stranu šestnástky.
Smith prihráva.
Windass!
Dáva gól!
Windass to dokázal!
Dokonalá prihrávka a Windass vyzeral,
akoby uprostred šestnástky len vešal bielizeň.
Dorazil to s úplným pokojom a Wrexham vyrovnal.
Wrexham!
Ideš! Dobbo!
Hýbte sa, no tak!
Wrexham chce udržať momentum na svojej strane.
Áno, Issa!
Kaboré vchádza do šestnástky.
Center pravačkou.
A je tam!
Sam Smith zakončil hlavou z rybičky!
Fantastická akcia Wrexhamu.
To bol gól.
Wrexham!
A je to tu, prichádza záverečný hvizd.
Wrexham na Bramall Lane chodieva od piatej ligy,
ale nikdy sme tu nevyhrali.
Dnes sa to však zmenilo.
Len počúvajte tribúnu hostí.
Je to tam!
Áno, kurva!
Áno!
Je to tam!
Parky!
DETSKÁ NEMOCNICA
- Okej. Určite? - Jasné.
- Hej. - V pohode?
- No nazdar! - Nie!
Neverím, že ste dvihli.
Pravdaže som…
Vy?
Minulý rok sme spoznali neuveriteľného chalana menom Archie.
Má dvanásť a odmalička je fanúšikom Wrexhamu.
Bojuje s rakovinou statočnejšie, než by som si vedel predstaviť.
Keď sme postúpili, bol s nami v boxe.
Bol to krásny deň,
ale liečba rakoviny nie je jednoduchá
a Archie má pred sebou ešte dlhú cestu.
Za týchto 12 mesiacov sa stalo veľa.
Dva dni po postupe
„ARCHIEHO MAMA“
sme začali s dvoma kolami chemoterapie v rámci prípravy
na transplantáciu kostnej drene, čo bola najťažšia chemoterapia, akú mal.
Komplikácie boli veľmi náročné.
Reagoval na ňu veľmi zle.
Bol päť minút od JIS-ky, veľmi vysoký pulz,
nonstop mu bolo zle a bolo to preňho veľmi ťažké.
Aj s transplantáciou sa vyrovnával ťažko,
ale dobré je, že aj keď ju telo neprijalo,
pomáha to udržať rakovinu v šachu.
Chceš si vybrať tekvicu?
MINULÚ JESEŇ
Vyber tú najškaredšiu, Archie.
Čo táto?
- Áno. - Áno?
Túto.
Už 17 týždňov sme doma z nemocnice
a za posledných pár týždňov som si všimla,
že nám neustále silnie.
Zdá sa, že sa to trochu otáča, tak sme vyšli von.
Ideme do toho.
Pozri sa. „Sofakin“.
Tri tekvice spolu.
Super.
FANÚŠIK WREXHAMU
Som trochu silnejší a môžem chodiť von.
V nemocnici som bol celé mesiace,
lebo sa stále zotavujem, takže nemôžem všetko.
Ale je to fajn.
Nie som v nemocnici.
Zároveň prvýkrát vidí kamarátov.
KUKURIČNÉ BLUDISKO
Vidieť ho takto je pre mňa ako vyhrať lotériu.
Je to úžasný pocit, lebo vôbec nestratil iskru.
Nie je tu samostatný východ. Jedna cesta dnu aj von.
To nedáva zmysel!
Dnes si nejaký živý.
Len hovorím.
Ryan Reynolds a McElhenney veľmi pomohli.
Aj Ollie Palmer.
Čau, Archie.
- To je pekné, však? - Páni.
Ako sa máš, kamoš?
Potom Mullin a…
Je to vážne perfektné.
Neviem to opísať, proste super.
Na futbale mi záleží, takže fakt super.
Celá sezóna je ako na hojdačke, odkedy sme pozerali Southampton vonku.
9. AUGUSTA 2025
Vtedy sme boli doma, pravdaže.
Je tam!
Strašne sa na sezónu tešil,
asi aj preto, že predtým nemohol chodiť na štadión.
Teraz je to také divoké. Bude baráž? Nebude baráž?
Aj jemu to vrátilo iskru.
Je fajn, že sa znova teší z futbalu.
Ďakujem.
Áno, chcem sa vrátiť do školy.
Mám tam kamošov a, viete,
uvidím sa s nimi a budem s nimi oveľa viac.
Uvidíme, ako mi bude.
Lekári musia povedať,
či sa môžem vrátiť do školy a robiť všetko možné.
Máš celú uhľovú pusu.
Šialené.
Ale ja viem, že sa vyliečim.
Bude lepšie.
JAR 2026
Neverím, ako veľmi vyrástli.
- Zas narástli, čo? - Nemyslím si.
- Ale áno. - Určite.
- On to nevidí. - Mala si ho odfotiť.
Ja viem.
Za posledné mesiace sa fakt zlepšil.
Znova v ňom vidím to dieťa.
Máme späť nášho starého Archieho, ale ešte lepšieho.
Zdravšieho.
Rakovina nás všetkých zmenila.
Vďaka nej si vážime drobnosti
a žijeme naplno.
Pozrime sa.
Môžeš ísť žiť, čo?
Vyzeráš super.
Ďakujem.
- Pekné. - Fajn?
- Áno, vďaka. - Áno?
VITAJTE NA STōK RACECOURSE
Jedna z vecí, čo ako spolumajiteľ zbožňujem,
je stretávať ľudí, ktorí sú tu s nami najdlhšie.
Nepíšu o nich v novinách, ale všetko vidia a vyznajú sa.
A keď je okolo priveľa šumu, držia nás nohami na zemi.
Koľko zemiakov zjem za 20 sekúnd?
Môžeme? Kto bude počítať?
WHITEYHO ZEMIAČIKY
- Vyzerajú horúco. - Jeden, dva.
Sú horúce.
Dvadsať sekúnd.
Dole sú príšerne horúce.
Pánabeka.
Myslím, že 20 sekúnd prešlo.
- Určite? - Určite.
STOLÁR
Som len obyčajný človek s veľmi neobyčajnou prácou.
Bol som pod každou tribúnou, v každom kanáli.
Bol som na každej streche.
O štadióne viem všetko.
Všetko.
Whitey je jeden z tých, čo sa nezastavia.
Vždy je rozbehnutý.
Vždy je šťastný, veselý.
Mika Whita pozná každý.
Každý.
Nezabudni dať zas zoom na lýtka.
Je to taká postavička.
OBRANCA
Za tie roky som s ním mal viacero vtipných rozhovorov, ale…
Akých?
Asi nevhodných na kameru.
Som tu každý deň a milujem to.
Pred zápasom rozkladám bariéry na parkovisko,
postavím fajčiarsky prístrešok,
kontrolujem záchody, umývadlá, batérie.
Nech je všetko pripravené.
Som tu počas zápasu, po ňom zapnem všetky svetlá.
A deň po zápase skontrolujem všetky sedadlá.
Jedno, čo neviem vystáť, sú nálepky od fanúšikov hostí.
Boli by ste prekvapení. Bývajú ich stovky.
Polepia nimi všetky sedačky.
Je to smutné.
Som z Wrexhamu.
Žijem tu celý život.
Na prvom zápase som bol s dedom.
A mám fotky, ako som mal pomaľovanú tvár,
keď sme porazili Northampton a postúpili.
Keď na to spomínam, bolo to trochu trápne, ale super.
S Wrexhamom som precestoval všetko možné.
Mama a sestra chodia na každý zápas.
Najstarší syn John robí hráčom kopačky.
Robil aj tie s „Jebať konzervatívcov“, ktoré boli kontroverzné.
Keď sme naposledy postúpili, plakal som.
Klub hrozne narástol.
Je to šialené.
Bol som tu ešte za Deana Keatesa, keď sme boli skint.
PO ANGLICKY: SKINT
PO SLOVENSKY: ŠVORC
PO WALESKY: TLAWD
Teraz je to celkom iné.
Samozrejme máme šancu na baráž
a možno aj šancu na Premier League.
Čo je na hlavu.
Vidieť môj klub v Premier League.
Je fajn byť pri tom.
Páni, toto je veľký futbal.
Wrexham proti Southamptonu.
Po remíze vo West Brom
nám zostáva v sezóne len šesť zápasov.
Pred zápasom je Wrexham šiesty, na poslednej barážovej priečke,
no Southampton je hneď za nami
so zápasom k dobru a sériou 15 zápasov bez prehry.
Bude to pre Wrexham obrovská výzva.
Wrexham proti Southamptonu, tímu, ktorý práve zostúpil
z Premier League.
V tabuľke boli 21.
Teraz sú siedmi a sú na špici tabuľky formy.
Každý ich chce poraziť.
Pýtajú sa ma, či môžeme postúpiť.
Jasné, že áno.
Southampton hral Premier League,
ale o Parkym vieme,
„MAJITEĽ“
že sa na takéto zápasy vie nachystať.
Vždy vie nájsť odpoveď.
Wrexham sa postaví Southamptonu,
ktorý len v sobotu v štvrťfinále FA Cupu
vyradil Arsenal, ktorý vedie Premier League.
Spravím, čo dokážem,
a chlapci zamakajú tiež,
aby sme sa dostali do hornej šestky, lebo to chceme.
Vieme, že by sme v tej top šestke s naším kádrom mali byť.
7. APRÍLA 2026
A začíname.
Do toho, Wrexham!
Naľavo má Manning priestor.
Larin si nabieha a už naňho letí center.
Skvelá hlavička. Do brvna!
A znova brvno!
Smola, to nič. Zareagujte!
Toto je nebezpečné.
Larin postupuje, pomáha mu Azaz.
Ťahá to na stred. Trochu so šťastím.
Azaz možno znova vystrelí.
Dáva si to na pravačku. Obrancovia pri ňom.
Skvelá prihrávka. Strela.
A Southampton vedie. Úprimne, bola to otázka času.
Za tých desať minút sme si nič iné nezaslúžili.
Ešte máme fakt čo robiť, ale…
Musíme sa trochu viac snažiť.
Choďte vyššie, kurva!
Toto je pekné. Mohlo by z toho niečo byť.
Broadhead v šestnástke. Má posledného obrancu.
Bolo viac-menej jasné, že cez Stephensa neprejde.
Kurvafix.
Tlak Southamptonu pokračuje. Priamy kop z 15 metrov.
Bojujte o loptu!
Prudko na bližšiu žrď.
Nevydarený odkop. Downes páli. A 2 : 0.
Výborný halfvolej z 15 metrov.
Ale treba povedať, že ho mal niekto strážiť,
lebo takto to mohol proste napáliť a Wrexham prehráva o dva góly.
Nemôžeme im to zazlievať.
Southampton hrá fantasticky.
Skrátka to nejde.
Sklamanie.
Vyššie!
V polovici prvého polčasu prehrávame o dva góly,
musíme prísť na to, ako to napraviť, alebo aspoň zmierniť škody.
Poďme!
Cleworthov center nepodarene zrazený!
Žrď!
Skvelý Broadheadov pokus.
Doňho! Poďme!
Späť k Okonkwovi.
Fanúšikovia Wrexhamu sú netrpezliví.
Chyby nám netolerujú.
Moore fantasticky na Windassa.
Sám na brankára. Dáva si to na pravačku.
Strela! A krásny Windassov gól!
Wrexham je opäť v hre.
Josh Windass nám dal šancu.
Windass si to spracoval, naznačil strelu
do protipohybu a upratal ju do opačného rohu.
Krásny gól.
POLČAS
Wrexham!
Na prvých 20 minút zabudnime.
Boli sme druhí najlepší.
A potom sme si zrazu začali trošičku veriť, kurva,
a zrazu vieme hrať.
Majú dobrých hráčov, kurva, ale to aj my.
Tak do toho, kurva, pustite sa do nich.
Tak poďme na to!
- Okej. - Poďme.
A sme späť.
Druhý polčas.
Broadhead, 25 metrov od brány.
Dáva si to na pravačku.
Prihráva Cleworthovi.
Strela. Zrazená! Tesne vedľa.
NATHANOVA PRIATEĽKA
Hrajte! Ideme!
A O’Brien to dobre napravil pred Azazom…
Hyamovi ušla lopta.
A Larin ide sám na bránu.
Cleworth ho stíha. Azaz nabieha. Larin strieľa.
3 : 1.
To bola hrozná chyba.
Rana pod pás po tom, čo sme Southampton zatlačili.
A, bohužiaľ pre Wrexham, sme si ju dali sami.
Larin však zakončil úžasne sebaisto.
Perfektne na opačnú stranu brány.
Asistenciu si však nepripíše hráč Southamptonu.
A to Wrexham zabolí.
Hej, hráme ďalej!
No tak, hráme ďalej!
Dobson na Clewortha. Kaboré je voľný.
Aj loptu dostal. Manning ho napáda.
Kaboré si pýta narážačku. Aj ju dostal.
Kaboré musí prejsť cez Welingtona.
Kaboré centruje.
Žrď!
To je neuveriteľné.
Ako je možné, že to nebol gól?
Ale bola to dobrá lopta, nie?
Výborná prihrávka do behu.
Welington šprintuje dopredu.
Našiel Scienzu, ktorý…
Rozhodca píska faul.
Za toto Longman dostane kartu.
Čo?
Veď si ju hodil.
Zahráva Welington.
Štandardky kope, odkedy nastúpil.
Dobrý center. Stewart hlavičkuje.
Štyri. To bolo ľahké. Krásne.
Vyzeralo to ľahko, ale bola tam kvalita.
Toto je už hanba.
Páni.
Treba uznať, že Southampton sa dnes baví.
A počuť iba jeho fanúšikov.
Racecourse inak zahalilo šokované ticho.
Southampton znova útočí.
Po lopte, kurva!
Dobrá práca. Teraz Stewart. Stále nepoľavujú.
Na pravej strane je Macuki.
Skúša to do šestnástky, ale nedarí sa.
Scienza na zadnú žrď.
Okonkwo loptu pohladil. A hlavička a päť.
Ale, kurva.
Pre Okonkwa to bolo dosť ďaleko.
Nepodarilo sa mu poriadne vyraziť a potom to už bolo ľahké.
A Southampton dnes hrá naozaj úžasne,
to sa nedá poprieť.
Vyzerali, že sú pri chuti, a aj to dokázali.
Ten piaty je hrozne netypický.
Väčšinou sa po štvrtom preberieme,
ale teraz vyzeráme skrátka šokovane.
KONIEC
A je tu koniec.
Paráda zo strany Southamptonu.
Začali rýchlo a už nespomalili.
Dávali nám jeden úder za druhým.
Konečné skóre: Wrexham jeden, Southampton päť.
Návrat do reality pre Wrexham.
Poďme.
Je to dobrý tím.
Vieme, že majú dobrý tím, ale…
Musí byť ťažšie proti nám skórovať.
Bolo to pre nich priľahké.
Týmto zápasom sa nič nekončí.
V nedeľu prídeme pripravení na Birmingham.
Celý tím.
Musí sa proti nám hrať ťažšie.
Chcem len povedať, že všetci veríme, že sa do baráže dostaneme.
A nedovolíme, aby nás takýto zápas zlomil.
- Presne tak. - Hráme ďalej
a pôjdeme do baráže.
Presne. To je futbal.
Dnes nám nakopali rite.
Máme na viac.
Päť zápasov pred koncom je Wrexham siedmy.
Southampton ho preskočil a je šiesty.
A ešte má zápas k dobru.
Sú neuveriteľne rozbehnutí.
Myslím, že na Southampton by sme mali zabudnúť.
Ten je už fuč.
- A myslím, že… - Veru, je v baráži.
Áno, a myslím,
že by sme mali skúsiť dohnať Hull.
Toto sú tie zápasy.
Chceli sme, aby bol záver sezóny vzrušujúci, a je.
Všetko naprd.
Sme nahovno.
To máme za to, že nehráme na dvoch útočníkov,
ale zato na piatich obrancov.
Naprd.
Ostáva päť zápasov.
Ešte hráme o 15 bodov.
Aj keď to teraz znie nerealisticky,
lebo to bol fakt chabý výkon,
ak z nich získame deväť či desať, budeme mať šancu.
Southampton zničil Wrexham na jeho vlastnom ihrisku, rozobral ho,
obohral a dosť ho zahanbil.
Wrexham bol hrozný. Jeden z najhorších výkonov tejto sezóny.
A štýl Phila Parkinsona, aj keď hrá priamo a rád na troch stopérov a tak…
V poslednej dobe hrajú slabo, a to hrali proti dosť priemerným tímom.
Ak sa nespamätajú, stratia šancu ísť do baráže.
Pozrite, ľudia občas zabúdajú,
že pri tých troch postupoch
sme tiež mali ťažké fázy.
Externý šum bol dosť veľký.
Ľudia pochybujú o vás,
pochybujú o hráčoch, ale vtedy musíme držať spolu,
prekonať to a byť silnejší ako predtým.
Ak si vyhľadáte frázu „Parky von“…
Parky musí ísť VON
Za všetko môže on.
Parky von. Je na hovno.
…uvidíte, že celých päť rokov sú tu ľudia,
ktorí nerobia nič, len ho skúšajú vyštvať z ihriska.
Hrozný tréner. Príšerný.
Sú to zvyčajné reči,
keď z ľudí hovorí frustrácia.
Je tu online kritika od takých tých pondelkových quarterbackov,
nech už je futbalový ekvivalent akýkoľvek,
ale viete, ľudí, ktorí sú úžasní odborníci,
aj keď nikdy nerobili to, čo Phil Parkinson.
Wrexham nech vykopne toho idiota Parkinsona
Myslím, že je to aj sociálnymi sieťami.
Vždy sa snažím byť hodinu-dve preč, lebo…
Dnes som bol mimo tri hodiny.
Je to super.
Neviem, čo si o tom myslí Phil.
Ale isto k nemu človek nepríde a nepovie:
„Strašne ma mrzí, čo o tebe na nete hovoria.“
Lebo Phil odpovie: „Čo o mne, kurva, hovoria?“
Kritiku musíte zvládať,
pretože sa jej nikdy nevyhnete.
Ja ju zvládam tak, že proste nič nečítam.
Nevnímam žiadne sociálne siete.
Rodine som povedal: „Nechcem vedieť nič,
pozitívne ani negatívne.“ Skrátka sa koncentrujem na prácu.
Dosiahol tri postupy za sebou. Historický úspech.
A aj tak sú ľudia, ktorí skrátka musia byť proti nemu.
Čo je to za…
Prečo tým strácajú čas?
Koľko rokov už trénuješ?
Lebo vo futbale si od 16 či 17?
PHILOV KAMARÁT
Áno, od 16 ako hráč.
Teraz mám 58, takže 42 rokov.
Futbal som hrával naozaj odmalička,
odkedy sa pamätám.
Bol som na skúškach vo viacerých kluboch
a napokon som v šestnástich začal v Southamptone.
Hral som za rezervu, potom som prestúpil do Bury
a šiel rovno do áčka.
Pamätám sa, ako som si zbalil kopačky a naposledy odchádzal zo štadióna
a bol veľmi dojatý,
ale vravel som si: „Nie, teraz musíš… Toto je tvoja šanca.“
To vyzerá na šancu pre Parkinsona. Strela! Vyrazená nad.
Asi som nebol najtalentovanejší, ale myslím,
že som to vynahradil tvrdou prácou a odhodlaním.
11. AUGUSTA 2001
Keď som mal 24, prestúpil som do Readingu a tam odohral zvyšok kariéry.
Bol som tam 11 rokov.
Lopta na Parkinsona, ten ju predĺžil.
Cureton! Áno!
A je to! Reading dokázal postúpiť.
2002 – POSTUP DO DIVISION ONE
Ľudia o nás pochybovali,
ale ukázali sme charakter a otočili, keď sme prehrávali 0 : 1.
Ku koncu kariéry
som už začínal v klube trénovať.
A potom som zrazu dostal šancu hovoriť s Colchesterom United.
Obľúbený syn Readingu Phil Parkinson sa rozhodol zavesiť kopačky na klinec
a stáva sa z neho tréner.
Prešiel som rovno z hráča na trénera.
Dobre som vedel, ako tréneri s hráčmi hovoria.
Človek musí byť pokojný
a rozumieť tomu, kam sa chcete dostať.
6. MÁJA 2006
Colchester United po prvýkrát v klubovej histórii
postúpil do Championship.
Vybudoval som klub, pomohol tam vytvoriť kultúru.
Je to pecka!
Odišiel som a asi ľutujem, že trochu priskoro.
TRÉNER HULL CITY
A do nesprávnej práce.
Šiel som do Hullu City, ale nenačasoval som si to správne.
Nenaštudoval som si dosť dobre káder.
Boli sme v spodnej trojke.
V Colchesteri sme dostali 5 : 1
a neskôr ma vyhodili.
Parkinson končí v Hulle
Vtedy ma to dosť zasiahlo. Tento biznis je o výsledkoch a vie byť brutálny.
Ale naučil som sa nerozmýšľať nad tým,
čo mohlo byť, a neľutovať rozhodnutia.
Treba sa z toho poučiť, ale nezožierať sa tým.
Dobre, ideme.
Z druhej strany.
Dobre. Super.
Chcem, aby si tieto časy chalani naozaj užívali.
Počas celej kariéry,
hráčskej či trénerskej, je pre mňa dôležité byť nohami na zemi.
Keď nazbierate skúsenosti, naučíte sa zvládať tlak.
Robiť aj veci mimo klubu
je podľa mňa kľúčové, fakt to potrebujete.
Ak v tom kancli sedíte každý deň do šiestej,
úplne stratíte nadhľad.
Musíte z toho prostredia utiecť.
Na začiatku sezóny sa niekto opýtal:
„V čo v tejto sezóne dúfate?“
Vravím: „Dúfam, že na konci sezóny bude tím stále reflektovať to,
o čom je tento klub, o čom sme…
Vedeli sme, že to bude ťažké.“
Takže hej, stále ma to baví.
Ale rozhodne viac, keď vyhrávame.
Tlak je dnes na nich
a my ich dnes musíme vyžmýkať,
nech tu poriadne trpia, kurva,
a na to treba poriadny výkon.
Tak to spravíme. Poďme, kurva.
12. APRÍLA 2026
Dnes stojíme proti Birminghamu City.
Pokúsime sa spamätať po prehre so Southamptonom
proti Birminghamu, ktorý je z formy.
Poďme! Druhú loptu!
Včerajšie výsledky pre nás boli veľmi priaznivé.
Vyhrali len dva tímy z top 12
a aj tie nám pomohli proti prenasledovateľom.
James to skúša a takmer dostal pas na Moora,
ktorý je trochu odstrihnutý.
Šanca na baráž?
Myslím, že sa tam nejako náhodou vopcháme.
Niekto nad nami to pokašle.
Musíme to proste využiť
a zakončiť sezónu vo veľkom štýle.
Wrexham je veľmi rozháraný.
Ľavá strana. Skorý center od Wagnera.
Privysoký. A je tam!
To bola ale hlavička.
Na Vicenteho ani nemieril,
ale tomu sa podarilo hlavičkovať z 15 metrov,
Okonkwo na to nedočiahol.
Pravda je, že vôbec nedržíme loptu.
Frustrujúce.
Stredom. Moore naspäť.
Dobré prihrávky.
Dobson na Rathbona, ten sa otáča.
Blíži sa. Strieľa!
Klarer dobre blokuje.
Kurvafix!
Takto sa nikam nedostaneme.
Nebezpečenstvo pre bránku Birminghamu bolo zatiaľ minimálne.
Musíme nejako zmeniť momentum.
Roh.
Nebezpečne na bližšiu žrď! A 2 : 0.
Taký gól sme nemali dostať.
Wrexham tu inkasoval dva góly, ktoré nemal.
Hráči sú určite frustrovaní.
Bolo to fakt zlé.
Hrozný výkon, ktorý mal pramálo pozitív,
ak vôbec nejaké.
Ďalší musíme dať my!
Ďalší dáme my! Poďme!
Kaboré ťahá po pravej, nachádza Broadheada.
Dobrý prvý dotyk, ale druhý už nie.
Dnes to bol tím, ktorý sa viac bál prehrať, než túžil vyhrať.
Lebo Wrexham dnes svoju silu neukázal.
KONIEC
Taký výsledok sme nechceli.
- Nič moc. - Nevydarený zápas.
Dvakrát sme tento týždeň schytali a zaslúžili sme si to.
Zaslúžili.
- Snažili sme sa. - Hej.
Jedno je isté: Wrexham a baráž nejdú dokopy.
Birmingham Wrexhamu pokazil plány na baráž
Skončí Wrexham v top 6?
Každú sezónu, odkedy sme kúpili klub, nás odpisovali.
Príliš ľahké pre Birmingham
Negatívnych tvítov a názorov nebolo nikdy málo.
Boli sme na hovno.
Fakt slabé.
Snažím sa nájsť to dobré v každom a vo všetkom,
„Oveľa horšie než Southampton. Hanba.“
pracovať s tým a to zlé ignorovať.
Akú výhovorku bude mať Parkinson?
Ťažká prehra, chlapci.
Ale pozrite, ešte máme štyri zápasy.
Musíme sa pripraviť na ďalší týždeň,
lebo nikdy neviete, čo bude.
Futbal nemá logiku.
Ak som sa o tomto športe niečo naučil, tak to, že stať sa môže všetko.
SPOLUMAJITEĽ
- Wrexham! - V 109. minúte.
Nechápem, že ľudia odchádzajú zo zápasov skôr.
Prvé víťazstvo v druhej lige od roku 1982.
V každom športe, v každom ľudskom povolaní…
Kieffer Moore!
Túžba odmietnuť v podstate realitu a povedať: „My sme ešte tu.
- Stále bojujeme.“ - Wrexham.
Je dokázané, že je to cesta k úspechu.
Pozrite sa na Bustera Douglasa, ktorý odolal neuveriteľnej sile
Mika Tysona.
Je to pravý hák a Douglas padá.
- Z ničoho nič. - …dva, tri, štyri.
A nikdy sa nevzdávať.
Douglas sa vracia ľavou a pravou.
Stačí jeden letmý úder na bradu.
Tak často je to len o prežití.
Schopnosti nevzdať sa šance na úspech.
Najväčší šok v dejinách majstrovstiev v ťažkej váhe.
Nikdy sa nevzdať.
Do toho, Wrexham.
Úžasné, ako sme zbabrali toľko šancí,
no napriek tomu to stále môže vyjsť, nie?
Do toho, Wrexham!
Niekto šiesty skončiť musí a stále to môžeme byť my.
Do toho, Wrexham!
- Wrexham! - Ideme!
Kým sa o to posledné barážové miesto dá bojovať,
tak máte šancu.
A ak máte šancu, ak veríte…
OSTÁVAJÚ 4 ZÁPASY
Tá baráž bude!
…tak dokážete urobiť Wrexham.
Do baráže sa dostaneme.
- Do toho! - Je to sen.
12 MOŽNÝCH BODOV
Je to sen. Musíme vytrvať a uvidíme.
Dokážeme to. Možno.
Sen ešte pokračuje.
Poďme. Všetci sem. Začnime dobre.
ÚTOČNÍK
Dnes sme mali poradu. My hráči.
Len hráči.
Keď prehráte 5 : 1…
A v Birminghame sme snáď nevystrelili.
Takže sme sa rozprávali o tom, ako udržať morálku.
Okej, chlapci, ostávajú štyri zápasy.
Matty James mi povedal: „Mali by sme si s chlapcami dať poradu.“
Sme mimo barážových priečok, ale chceme byť šiesti.
Úprimne, tie prehry nás zdrvili.
Porada čisto hráčov je netradičná,
ale s Mattym sme mali pocit, že musíme pomôcť zmeniť náladu.
Zostávajú štyri zápasy.
Ostávajú nám štyri zápasy. Tak nech o dva a pol
či o tri týždne na túto sériu pozrieme
a povieme si, že sme do toho dali všetko
a nesklamali sami seba
a nedopustili, aby nám táto úžasná sezóna
unikla pomedzi prsty.
Štyri…
Je úžasné vedieť, že ešte máte šancu.
Všetkým blahoželám, ale ešte sme neskončili.
Každý z nás verí, že sa do baráže dostaneme.
Teraz máme šancu, musíme o ňu zabojovať.
Zostávajú štyri zápasy.
Preklad titulkov: Martin Vranovský